**Ajánlattételi felhívás**

Az Országos Lengyel Önkormányzat, Beszerzési Szabályzata alapján, ajánlattételi felhívással induló beszerzési eljárást indít a **„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”** tárgyában, az alábbiak szerint:

**1.) Az ajánlatkérő adatai:**

Ajánlatkérő neve: Országos Lengyel Önkormányzat (a továbbiakban: „**OLÖ**”)

Ajánlatkérő címe: 1102 Budapest, Állomás utca 10.

Kapcsolattartó: dr. Nemes Dénes ügyvéd és Devescovi György

E-mail cím: [nemes.denes@t-online.hu](mailto:nemes.denes@t-online.hu)

E-mail címe: [gyorgy.devescovi@diadev.hu](mailto:gyorgy.devescovi@diadev.hu)

Telefon: +36 30 530 2587

Telefon: +36 30 474 5750

**2.) Az ajánlatkérés tárgya:**

AZ OLÖ, mint a balatonboglári oktatási központ és gyermeküdülő fenntartója, az épület megvalósításának II. ütemére kér ajánlatot, generál kivitelezés keretében.

A műszaki leírást és tervlapokat külön műszaki dokumentációban bocsátjuk rendelkezésükre, amelyek a **http://www.polonia.hu** honlapról tölthetők le. A kivitelezési feladat mennyiségi adatait a jelen ajánlattételi felhívás mellékletét képező árazatlan költségvetés tételei szerint adjuk meg.

Az árazatlan költségvetésben és a műszaki leírásban szereplő márkanevek, és típusmegjelölések alatt minden esetben az azzal egyenértékű terméket (is) érteni kell. Az ajánlatkérő ezen megnevezéseket, márkaneveket és típusmegjelöléseket kizárólag a minőség és a műszaki paraméterek egyértelműsítése céljából, iránymutatásként tüntette fel.

Részajánlat nem tehető.

Az ajánlatkérő lehetővé teszi alvállalkozó bevonását.

**3.) A szerződés meghatározása, és teljesítés tervezett időtartama:** Vállalkozási szerződés, **2019. október 01. – 2020. április 30.**

**4.) A teljesítés helye:** Balatonboglár, Tulipán utca 25.

**5.) Az ellenszolgáltatás teljesítésének feltételei:**

Az ajánlatkérő a teljes nettó vállalkozó díj 20 %-át fizeti ki előlegként a szerződéskötéskor. Az ajánlattevő ezen kívül részszámlák és egy végszámla kiállítására jogosult.

Az ajánlattevő (az általa javasolt mértékben és bontásban, és a műszaki ellenőr által a jelen pontban foglalt elfogadási eljárás alapján) részszámlát az ajánlatban megjelölt fizikai teljesítési határok műszaki ellenőr által igazolt elvégzése után nyújthat be. A teljesítésigazolás csak 100 százalékban elvégzett munkákra adható ki. Az ajánlatban a teljesítéshez kötött részszámlák száma nem haladhatja meg a 3 (három) darabot és konkrétan meg kell határozni az egyes számlákhoz köthető fizikai teljesítést (pl. tetőszerkezet készen).

Végszámla a sikeres műszaki átadás-átvételt követően nyújtható be, feltéve, hogy az elszámolt teljesítménnyel kapcsolatban a mennyiségi és minőségi hibák kijavítását, illetve a hiányosságok pótlását is elvégezték.

Ajánlatkérő a vállalkozó szabályszerűen kiállított rész-, illetve végszámláját a műszaki teljesítésről a műszaki ellenőr által kiállított teljesítési igazolás után fogadja be.

A vállalkozói díj átalánydíjnak minősül. Ajánlatkérő 10% tartalékkeretet biztosít, amely összeg csak és kizárólag a műszaki ellenőr által elrendelt pótmunkák elszámolására használható fel. Többletmunka az átalányárra való tekintettel nem érvényesíthető.

A vállalkozói díj megfizetése a Polgári Törvénykönyvről szóló 2013. évi V. törvény („**Ptk**.”) 6:130. § (1) és (2) bekezdéseiben foglaltak szerint, a teljesítésigazolás alapján kiállított számla ellenében, a számla kézhezvételétől számított 15 (tizenöt) napos fizetési határidővel, átutalással, HUF-ban történik.

Az épített környezet alakításáról és védelméről szóló l997. évi LXXVIII. törvény („**Étv**.”) 39/A. § (6) bekezdésében foglaltakra figyelemmel az ajánlattevő a Vállalkozási szerződésben foglalt kötelezettsége maradéktalan teljesítéséről benyújtott végszámla teljes körű kiegyenlítésére csak akkor jogosult, ha a kötelezettsége teljesítésében részt vevő alvállalkozók követelésének kiegyenlítését hiánytalanul igazolja, függetlenül azok fizetési határidejétől.

A részletes fizetési feltételeket a csatolt szerződéstervezet tartalmazza.

**6.) Ajánlattevővel szemben támasztott követelmények:**

6.1. Az ajánlatkérő az eljárásból kizárja azt az Ajánlattevőt:

* aki végelszámolás alatt áll, vagy ellene csőd-, illetve felszámolási eljárás van folyamatban;
* akinek köztartozása van és az adóhatóság a részére részletfizetést vagy fizetési halasztást jogerős döntésével nem engedélyezett;
* akinek az Országos Lengyel Önkormányzatnál és a fenntartásában működő Intézményeknél, Hivatalnál öt évnél nemrégebben végzett beszerzési tevékenységnél vállalt szerződéses kötelezettségének megszegését jogerős államigazgatási, illetve bírósági határozat megállapította vagy tartozása áll fenn.

6.2. Az ajánlattevőnek rendelkeznie kell a vállalkozási szerződésben vállalt vállalkozási munkák, legalább a részteljesítéséig meghatározott munkarészre, megadott minőségben, a szerződés szerinti teljesítési feltételeknek megfelelő elvégzéséhez, saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).

6.3. A nyertes ajánlattevőnek legkésőbb a szerződéskötés időpontjára rendelkeznie kell a Magyar Kereskedelmi és Iparkamara által vezetetett kivitelező névjegyzéki regisztrációval, amelynek tartalmaznia kell a nyertes ajánlattevőre vonatkozóan a jelen beruházással vállalt tevékenységet.

6.4. A nyertes ajánlattevőnek legkésőbb a szerződéskötés időpontjára rendelkeznie kell, és a szerződés teljesítése során biztosítani kell az alábbi szakmagyakorlási jogosultsággal rendelkező szakembert:

1 fő, a 266/2013 (VII. 11.) Korm. rendelet 1. számú melléklete IV. Felelős műszaki vezetés 1. részében előírt, MV-É kategóriás felelős műszaki vezető.

6.5. A nyertes ajánlattevőnek legkésőbb a szerződéskötés időpontjára rendelkeznie kell a szerződés tárgya szerinti tevékenységi körre kiterjedő legalább káreseményenként 3 millió Ft és évente legalább 5 millió Ft értékhatárra kötött, építési tevékenységre irányuló felelősségbiztosítási szerződéssel, amely felelősségbiztosítás kötvényének másolatát a kötendő Vállalkozási szerződéshez csatolni kell. A nyertes ajánlattevő a felelősségbiztosítást a szerződés teljesítésének időtartama alatt köteles fenntartani.

6.6. A nyertes ajánlattevőnek nyilatkoznia kell az ajánlat teljeskörűségéről, illetve a **„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”** dokumentumban foglaltak elfogadásáról.

**7.) Ajánlati kötöttség időtartama:**

Az ajánlatok felbontásától számított 45 naptári nap.

**8.) Az ajánlat benyújtása, formai követelmények:**

Az ajánlatot 1 eredeti példányban, írásban, zárt csomagolásban, postai úton vagy személyesen kell benyújtani az Ajánlatkérő 1102 Budapest, Állomás utca 10. szám alatti címére, az ajánlattételi határidő lejártáig.

A zárt csomagoláson (borítékon/dobozon) belül az ajánlatot 1 példányban, papír alapon kell benyújtani és 1 darab, a papír alapú példánnyal mindenben megegyező elektronikus másolati példányt elektronikus adathordozón (jelszó nélkül olvasható, de nem módosítható pdf formátumban), továbbá az árazott költségvetést excel- formátumban is csatolni kell. A csomagoláson szerepelnie kell a következőknek: ajánlattevő(k) neve és címe; **„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”**;

*Csak az ajánlattételi határidő (***2019. szeptember 30., hétfő, 10:00 óra***) lejártakor bontható fel!*” felirat.

Az ajánlat eredeti, papír alapú példányát lapozhatóan össze kell fűzni, az ajánlat eredeti példányát oldalszámozással kell ellátni olyan módon, hogy az ajánlat oldalszámozása eggyel kezdődjön és oldalanként növekedjen azzal, hogy elegendő a szöveget vagy számokat vagy képet tartalmazó oldalakat számozni, az üres oldalakat nem kell, de lehet, a címlapot és hátlapot (ha vannak) nem kell, de lehet számozni – az ajánlatkérő az ettől kismértékben eltérő számozást (pl. egyes oldalaknál a /A, /B oldalszám) is elfogad, ha a tartalomjegyzékben az egyes iratok helye egyértelműen azonosítható és az iratokhelyére egyértelműen lehet hivatkozni.

Az ajánlat minden olyan oldalát, amelyen – az ajánlat beadása előtt – módosítást hajtottak végre, az adott dokumentumot aláíró személynek vagy személyeknek a módosításnál is kézjeggyel kell ellátni.

Az ajánlatot a fentieknek megfelelően elektronikus adathordozón (CD/DVD lemezen) is be kell nyújtani 1 példányban, amelyet jelszó nélkül olvashatóan kell elkészíteni, és amelyeknek az eredeti példányú ajánlatról készített, nem módosítható Word, Excel és külön pdf. file formátumú fájl(oka)t kell tartalmaznia, illetőleg az ajánlattevőnek nyilatkoznia kell arról, hogy az elektronikus példány megegyezik az eredeti papíralapúval.

Az ajánlati lapot és a nyilatkozatokat cégszerű aláírással kell ellátni, azaz olyan személy aláírásával, aki szerepel a cégkivonatban, vagy meghatalmazással rendelkezik ahhoz, hogy Ajánlattevő nevében eljárjon. Ez utóbbi esetben a meghatalmazás egyszerű másolatát az ajánlathoz csatolni szükséges. A meghatalmazást közokirati vagy teljes bizonyító erejű magánokirati, formába kell foglalni, és azon szerepelnie kell a meghatalmazott személy aláírásának is.

**9.) Az ajánlat beérkezésének, kézhezvételének határideje (ajánlattételi határidő):** **2019. szeptember 30. (hétfő) 10.00 óra.**

**10.) Az ajánlat bontása:**

A beérkezett ajánlatokat tartalmazó zárt borítékokat a **2019. szeptember 30. napján (hétfőn) 10:00 órakor** kezdődő bontáson, az Országos Lengyel Önkormányzat székhelyén, a földszinti tárgyalóban bontjuk fel.

A bontási eljáráson minden Ajánlattevő külön meghívó nélkül részt vehet. A bontásról a Hivatal jegyzőkönyvet készít.

**11.) Az ajánlat elbírálásának szempontja:**

A legalacsonyabb összegű ellenszolgáltatás, Ajánlatkérő a legalacsonyabb ajánlati árat megajánló Ajánlattevővel kívánja a szerződést megkötni.

A megajánlott ajánlati árnak (vállalkozói díjnak) magában kell foglalnia

*a)* a közvetlen költséget, ennek keretében

*aa)* az anyagköltséget és a közvetlen gépköltséget a fuvarozási és rakodási költséggel együtt,

*ab)* az építőipari rezsióradíj alapján számított munkadíjat,

*b)* a fedezetet, ennek keretében

*ba)* a közvetlen költségek között nem szereplő általános költségeket,

*bb)* a tervezett nyereséget, amennyiben azt a rezsióradíj nem tartalmazza.

Felhívjuk az ajánlattevők figyelmét, hogy az építőipari kivitelezési tevékenységről szóló 191/2009. (IX. 15.) Korm. rendelet 3. § (6) bekezdése szerint aránytalanul alacsony árajánlatnak minősül, ha a vállalkozó kivitelező által alkalmazott rezsióradíj alacsonyabb az Építőipari Ágazati Párbeszéd Bizottság ajánlása alapján az építésügyért felelős miniszter rendeletében megállapított minimális építőipari rezsióradíj mértékénél. Ajánlatkérő a Vállalkozási szerződés megkötésekor az aránytalanul alacsony ár vizsgálata során az építésügyért felelős miniszter által működtetett honlapon található elektronikus költségvetési kiírási programban meghatározott élőmunka szükségleti normatívákat irányadónak tekinti.

A vállalkozói díj átalánydíjnak minősül. Ajánlatkérő 10% tartalékkeretet biztosít, mely összeg csak és kizárólag pótmunkák elszámolására használható fel.

**12.) Hiánypótlás:**

Hiánypótlásra minden Ajánlattevőnek egy alkalommal van lehetősége, de az nem irányulhat az ajánlat érdemi részének, így az ajánlati ár módosítására, az kizárólag adminisztratív jellegű pontosításra szolgál.

**13.) Tájékoztató a beszerzés eredményéről:**

Ajánlattevők a beszerzés eredményről szóló tájékoztató levelet a döntést követő 5 munkanapon belül megkapják.

**14.) Jogfenntartás:**

Az ajánlatkérés önmagában nem minősül az Ajánlatkérő részéről kötelezettségvállalásnak**,** Ajánlatkérő minden esetben fenntartja a jogot arra, hogy a beszerzési eljárást indoklás nélkül bármikor eredménytelenné nyilvánítsa és egyik ajánlattevővel se kössön szerződést.

**15.) Szerződés meghatározása/szerződéskötés:**

Ajánlatkérő a nyertes ajánlattevővel az ajánlati kötöttség időtartama lejártáig vállalkozási szerződést köt. A vállalkozási szerződést a jelen ajánlattételi felhíváshoz mellékeljük.

Amennyiben a nyertes ajánlattevővel a szerződéskötés annak visszalépése miatt meghiúsul, a szerződés a következő legkedvezőbb ajánlattevővel is megköthető.

**16.) Kiegészítő tájékoztatás, helyszín megtekintése**

**16.1. Kiegészítő tájékoztatás:**

Az Ajánlattevők az ajánlattételi felhívásban foglaltakkal, továbbá a beruházással kapcsolatban kiegészítő tájékoztatásért írásban, e-mailben a Kapcsolattartóhoz fordulhatnak.

Ajánlatkérő az eljárás során valamennyi Ajánlattevő számára, - az egyenlő esély biztosítása érdekében - az ajánlat megtételéhez szükséges valamennyi kiegészítő információt a többi ajánlattevő értesítése mellett e-mailben adja meg.

Kiegészítő tájékoztatás legkésőbb **2019. szeptember 20. napja (péntek) 12:00 óráig** kérhető. Ajánlatkérő a válaszokat írásban az Ajánlattevők által a kiegészítő tájékoztatás-kérésben megadott email címére küldi meg.

**16.2. Helyszín megtekintése:**

Az ajánlatkérő a helyszín megtekintését az ajánlatételre felhívott gazdasági szereplők számára egyenként, egy alkalommal**, 2019. szeptember 20. napján 10.00 órától** Dr. Tupcsia Éva hivatalvezető és Devescovi György előre egyeztetett időpontban biztosítja. A pontos időpont egyeztetésére Dr. Tupcsia Éva hivatalvezető a +36 30 332 8753, vagy a +36 1 261 1798, +36 1 260 7298 telefonszámon, illetőleg a [hivatalvezeto@polonia.hu](mailto:hivatalvezeto@polonia.hu) e-mail címen keresztül a rendelkezésükre áll.

Felhívjuk szíves figyelmüket, hogy a helyszín megtekintése során kizárólag a helyszín megtekintésére lesz lehetőség. A helyszín megtekintése során látottakkal kapcsolatos kérdéseiket az ajánlattételi felhívásban megadott e-mail címen ([gyorgy.devescovi@diadev.hu](mailto:gyorgy.devescovi@diadev.hu)), **2019. szeptember 23. napján 12:00 óráig** tehetik fel. Kérdéseikre írásban válaszolunk.

**17.) Ajánlat összeállítása:**

Az ajánlatnak tartalmaznia kell a következőket:

* ajánlati lap: a jelen ajánlattételi felhívás 1. számú mellékletében található, értelemszerűen kitöltött, cégszerűen aláírt ajánlati lap.
* árazott költségvetés: a jelen ajánlattételi felhívás megküldésével egyidejűleg rendelkezésre bocsátott árazatlan költségvetés minden sorát kitöltve, cégszerűen aláírva.

Az ajánlattevő az ajánlati árat az Excel – formátumú árazatlan költségvetés segítségével dolgozza ki, amelyet az ajánlatkérő elektronikus formában az ajánlattevők rendelkezésére bocsát. Az árazatlan költségvetés kizárólag a *„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából ajánlatadásához”* dokumentumban foglaltaknak megfelelően tölthető ki. Minden ezzel nem megegyező esetleges módosítás az ajánlattevő automatikus kizárását vonja maga után.

Az ajánlattevőnek az árajánlat elkészítésekor figyelembe kell vennie valamennyi szükséges szempontot. Az ajánlati árat úgy kell meghatározni, hogy az mindazon tevékenységek, anyagok, berendezések ellenértékét tartalmazza, amelyek a szerződésszerű teljesítéshez szükségesek.

**Figyelem! A táblázatokat mind Excel és pdf formátumban (CD-re vagy DVD-re írva), mind pedig kinyomtatva, az ajánlatba fűzve be kell nyújtani! Amennyiben a CD-n vagy DVD-n csatolt és a papíralapú táblázatok között eltérés mutatkozik, úgy ajánlatkérő a papíralapon benyújtott ajánlatot tekinti irányadónak.**

Az egyes tételekhez az árakat nettóban, magyar forintban, pozitív egész számként kell megadni.

**Az ajánlati lap III. pontjában (Összesített nettó ajánlati ár) a jelen ajánlattételi felhívás mellékletében megtalálható és az ajánlattal együtt benyújtandó, árajánlatra vonatkozó főösszesítő CD21 ÁFA vetítési alap cellájában feltüntetett összesített nettó árat kell beírni.**

* egyenértékű termék megajánlása esetén csatolni kell: az egyenértékűség igazolására szolgáló dokumentumokat.
* Ajánlattevő egyéb nyilatkozatai: (lásd: ajánlati lap)

Az Ajánlattevő nyilatkozattételre jogosult képviselőjének nyilatkoznia kell, hogy az ajánlattevő

1. az ajánlat benyújtásának időpontjában nem áll végelszámolás, felszámolás vagy csődeljárás alatt;
2. köztartozásmentes, Ajánlatkérővel szemben tartozása nincs;
3. megismerte és elfogadja az ajánlattételre szóló felhívás feltételeit;
4. rendelkezik a vállalkozási szerződésben vállalt vállalkozási munkák megadott minőségben, a szerződés szerinti teljesítési feltételeknek megfelelő elvégzéséhez, de legalább a részteljesítéséig meghatározott munkarész saját költségén történő teljesítéséhez szükséges fedezettel. (beleértve az igénybe vett alvállalkozók díjazását is)
5. legkésőbb a szerződéskötés időpontjára rendelkezik a Magyar Kereskedelmi és Iparkamara által vezetetett kivitelezői névjegyzéki regisztrációval, amelynek tartalmaznia kell a nyertes ajánlattevőre vonatkozóan a jelen beruházással vállalt tevékenységet.
6. legkésőbb a szerződéskötés időpontjára rendelkezik, továbbá a szerződés teljesítése során biztosítja az alábbi szakmagyakorlási jogosultsággal rendelkező szakembert:

1 fő, a 266/2013 (VII.11.) Korm. rendelet 1. számú melléklete IV. Felelős műszaki vezetés 1. részében előírt, MV-É kategóriás felelős műszaki vezető.

1. legkésőbb a szerződéskötés időpontjára rendelkezik a szerződés tárgya szerinti tevékenységi körre kiterjedő legalább káreseményenként 3 millió Ft és évente legalább 5 millió Ft értékhatárra kötött, építési tevékenységre irányuló felelősségbiztosítási szerződéssel, amely felelősségbiztosítás kötvényének másolatát a kötendő Vállalkozási szerződéshez csatolni kell. Nyilatkozik továbbá arról is, hogy a felelősségbiztosítást a szerződés teljesítésének időtartama alatt fenntartja.
2. alvállalkozók igénybevételére vonatkozó nyilatkozat

Kérjük, hogy az ajánlattevő ajánlatában csatolja nyilatkozatát arról, hogy a szerződés teljesítéséhez alvállalkozót kíván –e igénybe venni, amennyiben igen, úgy kérjük azt is jelölje meg, hogy mely munkanemeket látja el alvállalkozó.

**Az ajánlattételi felhívás megküldésének a napja: 2019. szeptember 16. 16.00 óra**.

**Az ajánlattételi felhívás mellékletei:**

1. számú melléklet: Ajánlati lap

2. számú melléklet: szerződéstervezet

3. Kivitelezői ajánlati kiírás és kiegészítések az Országos Lengyel Önkormányzat beruházásában készülő *„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”* generál kivitelezési ajánlatadásához

Rajzok és Műszaki leírás

Árazatlan költségvetés

1. számú melléklet

**AJÁNLATI LAP**[[1]](#footnote-1)

**I. Ajánlat tárgya:**

**„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”**

**II. Ajánlattevő adatai**

Neve: …………………………………………………………………………………..…

Székhelye: ………………………………………………………………………….….…..

Adószáma: ………………………………………………………………………………...

Nyilatkozattételre jogosult képviselő neve: …………………………………………….…..

Az eljárás során kapcsolattartó személy neve, telefonszáma, e-mail címe: ……………………………………………………….……………………………………

Felelős műszaki vezető megnevezése, regisztrációs száma (ha már az ajánlattétel időpontjában ismert: …………………………………………………………………………………...

**III. Bírálat szempontja**

Ajánlati ár összesen: nettó…..……………….…,- Ft, azaz ………………………….. Forint[[2]](#footnote-2)

**IV. Ajánlattevő nyilatkozatai**

1. Alulírott…………………………...………………..., mint a fenti ajánlattevő nyilatkozattételre jogosult képviselője nyilatkozom, hogy az ajánlattevő

1. az ajánlat benyújtásának időpontjában nem áll végelszámolás, felszámolás vagy csődeljárás alatt;
2. köztartozásmentes, Ajánlatkérővel szemben tartozása nincs;
3. megismerte és elfogadja az ajánlattételre szóló felhívás feltételeit;
4. rendelkezik a vállalkozási szerződésben vállalt vállalkozási munkák megadott minőségben, a szerződés szerinti teljesítési feltételeknek megfelelő elvégzéséhez, de legalább a részteljesítéséig meghatározott munkarészre rendelkezik saját költségén történő teljesítéséhez szükséges fedezettel. (beleértve az igénybe vett alvállalkozók díjazását is)
5. legkésőbb a szerződéskötés időpontjára rendelkezik a Magyar Kereskedelmi és Iparkamara által vezetetett kivitelezői névjegyzéki regisztrációval, amelynek tartalmaznia kell a nyertes ajánlattevőre vonatkozóan a jelen beruházással vállalt tevékenységet.
6. legkésőbb a szerződéskötés időpontjára rendelkezik, továbbá a szerződés teljesítése során biztosítja az alábbi szakmagyakorlási jogosultsággal rendelkező szakembert:

1 fő, a 266/2013 (VII.11.) Korm. rendelet 1. számú melléklete IV. Felelős műszaki vezetés 1. részében előírt, MV-É kategóriás felelős műszaki vezető.

1. legkésőbb a szerződéskötés időpontjára rendelkezik a szerződés tárgya szerinti tevékenységi körre kiterjedő legalább káreseményenként 3 millió Ft és évente legalább 5 millió Ft értékhatárra kötött, építési tevékenységre irányuló felelősségbiztosítási szerződéssel, amely felelősségbiztosítás kötvényének másolatát a kötendő Vállalkozási szerződéshez csatolja. Nyilatkozik továbbá arról is, hogy a felelősségbiztosítást a szerződés teljesítésének időtartama alatt fenntartja.

2. 1. Alulírott………………………………………..., mint a fenti ajánlattevő nyilatkozattételre jogosult képviselője nyilatkozom továbbá, hogy az ajánlattevő

1. a szerződés teljesítéséhez nem vesz igénybe alvállalkozót.

vagy[[3]](#footnote-3)

1. a szerződés teljesítéséhez alvállalkozót veszünk igénybe, az alábbi munkálatok elvégzéséhez: ……………………………………………………………………………………………………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

…………………………………………………………………………………………

Dátum:………………………………….

……………………………………

cégszerű aláírás

1. számú melléklet

**Átláthatósági nyilatkozat**

Alulírott, „…”, mint a „…” cégjegyzésre jogosult képviselője, az Országos Lengyel Önkormányzat által **„Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából”** tárgyban indított beszerzési eljárás vonatkozásában nyilatkozom, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján, a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak szerint az általam képviselt ajánlattevő átlátható szervezetnek minősül.

Dátum:………………………………….

|  |  |
| --- | --- |
|  |  |
|  | cégszerű aláírás a kötelezettségvállalásra jogosult(ak) részéről |

3. számú melléklet

**VÁLLALKOZÁSI SZERZŐDÉS**

**(Tervezet)**

amely egyrészről

az **Országos Lengyel Önkormányzat** (székhelye: 1102 BudapestÁllomás utca 10.,törzskönyvi azonosító száma: 736437, adószáma: 18074208-1-42) képviseletében eljáró Bátori Zsolt elnök, mint megrendelő (a továbbiakban: „**Megrendelő**”),

másrészről

a(z) **„…”** (székhelye: „…”, cégjegyzékszáma: „…”,adószáma: „…”, bankszámlaszáma: „…”) képviseletében eljáró „…”, mint vállalkozó (a továbbiakban „**Vállalkozó**”, együttesen „**Szerződő Felek**”) között jött létre az alulírott helyen és napon, az alábbi feltételekkel:

**Preambulum**

Szerződő Felek egybehangzóan kijelentik, hogy az Országos Lengyel Önkormányzat a Beszerzési Szabályzata alapján beszerzési eljárást folytatott le a „*Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából*” tárgyában.

Az ajánlatkérő Vállalkozót hirdette ki a beszerzési eljárás nyerteseként, ezért a jelen vállalkozási szerződést vele köti meg.

1. **A szerződés tárgya**
   1. Megrendelő megrendeli, Vállalkozó elvállalja „*Balatonboglár, Tulipán utca 25. szám alatt fekvő épület átépítésének II. ütem szerkezetépítési munkáira, generál kivitelezés keretében, oktatási központ, gyermeküdülő létrehozása céljából*” az ajánlattételi felhívással egyidejűleg rendelkezésre bocsátott műszaki tartalommal és mennyiségben, I. osztályú minőségben.
   2. A Vállalkozó az épített környezet alakításáról és védelméről szóló 1997. évi LXXVIII. törvény (a továbbiakban: „**Étv**.”) 39/A. (6) bekezdésének alkalmazásával, a Megrendelő által rendelkezésre bocsátott ajánlattételi felhívás, alaprajzok, a kiegészítő tájékoztatások (adott esetben), valamint a benyújtott ajánlata alapján a szerződés tárgyaként rögzített építési kivitelezési munkát hajtja végre.
   3. A szerződés mellékletét képezi az ajánlattételi felhívás, az ajánlatkérő kiegészítő tájékoztatásai (adott esetben), a nyertes ajánlat, ajánlattevő hiánypótlásai (adott esetben), amelyek Szerződő Felekre kötelező érvényűek, függetlenül attól, hogy ezek fizikai értelemben nem kerülnek a szerződéshez csatolásra. A jelen szerződés 1. számú, elválaszthatatlan mellékletét képezi a felelősségbiztosítási kötvény.

**2. Vállalkozási díj, számlázás**

* 1. A vállalkozási díj –amely átalánydíjnak minősül - összege:

Nettó vállalkozási díj: „…”,- Ft, azaz „…” Forint *(főösszesítő alapján)*

27 % ÁFA: „…”,- Ft, azaz „…” Forint *(főösszesítő alapján)*

Bruttó vállalkozási díj: „…”,- Ft, azaz „…” Forint *(főösszesítő alapján)*

* 1. A Megrendelő előleget nem fizet. Megrendelő nyilatkozik, hogy az elvégzendő munka ellenértéke a rendelkezésére áll.
  2. A Vállalkozó jelen szerződés teljesítésekor a végzett munkákról számlával köteles elszámolni. A Vállalkozónak a számlát úgy kell összeállítania, hogy a végzett munka mennyisége a felszámított árak, díjak, valamint a jogszabályoknak megfelelő elszámolás ellenőrizhető legyen. Elszámolni azt a teljesítményt lehet, amellyel kapcsolatban, a szerződésben rögzített műszaki tartalmú munkákat elvégezték és ezt a Megrendelő elismerte.
  3. Az ajánlattevő az elfogadott ajánlat szerinti ár előlegeként a megajánlott vállalkozói díj 20 %-át jogosult számlázni a jelen szerződés aláírásával egyidejűleg. Ezen kívül a Vállalkozó az ajánlattételi felhívás alapján részszámlák és egy végszámla kiállítására jogosult.
  4. A Megrendelő a szerződés teljesítésének elismeréséről (teljesítés - igazolás) vagy az elismerés megtagadásáról legkésőbb a Vállalkozó teljesítésétől, vagy az erről szóló írásbeli értesítés (készre jelentés) kézhezvételétől számított tizenöt napon belül írásban köteles nyilatkozni. A Megrendelő képviseletében a teljesítés igazolására az Országos Lengyel Önkormányzat mindenkori elnöke jogosult. A műszaki teljesítést a Megrendelő részéről Devescovi György műszaki ellenőr igazolja.

A műszaki ellenőr jogosult továbbá a folyamatban lévő munkákat felfüggeszteni, amennyiben azt az időjárási körülmények indokolják. A műszaki ellenőr a munkák felfüggesztését köteles az építési naplóban írásban rögzíteni. A műszaki ellenőr által elrendelt felfüggesztés ideje a teljesítési határidőbe nem számít bele, így arra az időre a Megrendelő nem jogosult késedelmi kötbérre.

* 1. Az ajánlattevő részszámlát az elfogadott ajánlatban megjelölt fizikai teljesítési határok műszaki ellenőr által igazolt elvégzése után nyújthat be. A teljesítésigazolás csak 100 százalékban elvégzett munkákra adható ki. Az ajánlatban a teljesítéshez kötött részszámlák száma nem haladhatja meg az 5 darabot és konkrétan meg kell határozni az egyes számlákhoz köthető fizikai teljesítést (pl. tetőszerkezet készen) A részszámla összegét az ajánlatkérő által teljesítésigazolással elismert szerződés szerinti teljesítés mértékének megfelelően kell meghatározni, úgy, hogy a részszámla szerinti nettó ellenszolgáltatás a szerződés megvalósult értékét nem haladhatja meg.
  2. A végszámla a sikeres műszaki átadás-átvételt követően nyújtható be, feltéve, hogy az elszámolt teljesítménnyel kapcsolatban a mennyiségi és minőségi hibák kijavítását, illetve a hiányosságok pótlását is elvégezték, és a Megrendelő műszaki ellenőre a műszaki teljesítést igazolta.
  3. A vállalkozási díj megfizetése a Polgári Törvénykönyvről szóló 2013. évi V. törvény (a továbbiakban: „**Ptk**.”) 6:130. § (1) - (2) bekezdéseiben, illetve alvállalkozó igénybevétele esetén az Étv. 39/A. § (6) bekezdésében előírtaknak megfelelően, a számla (számlák) kézhezvételétől számított 15 napos fizetési határidővel történik. A Vállalkozó számlaszáma: „…” – „…” – „…”.
  4. Az épített környezet alakításáról és védelméről szóló l997. évi LXXVIII. törvény („**Étv**.”) 39/A. § (6) bekezdésében foglaltakra figyelemmel az ajánlattevő a Vállalkozási szerződésben foglalt kötelezettsége maradéktalan teljesítéséről benyújtott végszámla teljes körű kiegyenlítésére csak akkor jogosult, ha a kötelezettsége teljesítésében részt vevő alvállalkozó Vállalkozók követelésének kiegyenlítését hiánytalanul igazolja, függetlenül azok fizetési határidejétől.

1. **A szerződés teljesítése**
   1. Szerződő Felek a teljesítés tekintetében megállapodnak abban, hogy a jelen szerződésben vállalt munkák:

* műszaki vonatkozásban egészében teljesítettnek tekintendők, amikor a Vállalkozó a munkákat eljárás dokumentumaiban meghatározott és általa vállalt feltételeknek megfelelően – mind mennyiségi, mind minőségi értelemben – rendeltetésszerű és biztonságos használatra alkalmas módon elvégezte, és azt a Megrendelő átvette;
* pénzügyi vonatkozásban egészében teljesítettnek tekintendők, amikor Megrendelő a végszámlát kifizette (Megrendelő bankszámlája megterhelésének napja).
  1. A teljesítések igazolása írásban történik.
  2. A szerződés műszaki teljesítés véghatárideje: 2020. április 30.
  3. A Szerződő Felek a kivitelezés befejezésekor átadás-átvételi eljárást folytatnak le, amelynek során jegyzőkönyvben rögzítik az átadás-átvételnél észlelt hibákat és kijavításuk határidejét. A Vállalkozó teljesítése akkor hibátlan, ha a jelen szerződésben foglalt munkákat a vállalt határidőben és I. osztályú minőségben elvégzi.
  4. Az utó-felülvizsgálati eljárást a Szerződő Felek a 10. pontban meghatározott jótállási/ garanciális időszak lejártakor folytatják le.

1. **Megrendelő kötelezettségei**
   1. Megrendelő garantálja az általa szolgáltatott adatok helyességét és jogtisztaságát.
   2. A Megrendelő vállalja, hogy a szerződéskötéstől a munkaterület átadásáig, illetve a szükséges hibajavítás idejére a Vállalkozó rendelkezésére bocsátja, és ismerteti a munkahely speciális munkavédelmi és tűzvédelmi sajátosságait. A munkaterület átvétele után – alap és speciális – munkavédelmi és tűzrendészeti előírások betartásáért a Vállalkozó a felelős.
   3. A Megrendelő vállalja, hogy a szerződésben foglalt fizetési kötelezettségeit a jelen szerződés 2. pontjában meghatározott a fizetési feltételek szerint teljesíti.
   4. A Megrendelő a Vállalkozó megkeresésére legkésőbb 3 (három) napon belül állást foglal azon kérdésekben, amelyek a szerződés teljesítése során merülnek fel.
   5. Megrendelő köteles a munka kivitelezését és az építési naplót a jelen vállalkozási szerződésben megjelölt műszaki ellenőr útján a szerződés teljesítése során folyamatosan a ellenőrizni.
   6. A műszaki átadás-átvételt és a felülvizsgálatokat a Vállalkozó értesítése alapján a Megrendelő szervezi.
   7. Megrendelő köteles a műszaki átadás – átvételi eljárást a Vállalkozó értesítésére (készre jelentés), az abban megjelölt időpontban megkezdeni.
   8. Megrendelő köteles a műszaki átadás – átvétel megkezdésének napjától számított 15 (tizenöt) napon belül az eljárást befejezni, kivéve, ha azt a Vállalkozó magatartására visszavezethető körülmény ellehetetleníti (például a létesítmény nem alkalmas a rendeltetésszerű és biztonságos használatra, a Vállalkozó a hibákat, hiányosságokat nem szüntette meg etc.).
   9. Megrendelő köteles az utó-felülvizsgálati eljárást előkészíteni, és arra a Vállalkozót meghívni.

**5. Vállalkozó kötelezettségei**

* 1. Fő kötelezettsége kiterjed a szakmai felelősségre, a szerződésben meghatározott célra való alkalmasságra, I. osztályú minőség szerinti teljesítésre, illetőleg a véghatáridő maradéktalan betartására.
  2. Vállalkozó a vonatkozó jogszabályok előírásai szerint köteles a Vállalkozói munka végrehajtására. A Vállalkozó kijelenti, hogy a vállalkozás során kizárólag hozzáértő és szakképzett személyzetet alkalmaz. A Vállalkozó köteles olyan alkalmazottjának a munkavégzését felfüggeszteni, akiről az illetékes munkavédelmi hatóság megállapítja, hogy a jelen szerződés bármely rendelkezésével ellentétesen jár el, vagy dolgozik.
  3. A Vállalkozó a munkáját a szerződésben foglaltaknak és a beruházás követelményeinek megfelelően köteles végezni.
  4. A Vállalkozó köteles a munkafolyamatait a Megrendelő által kijelölt munkaterületre korlátozni.
  5. A vállalkozás folyamán a Megrendelő utasítása szerint köteles eljárni. Amennyiben a Megrendelő szakszerűtlen utasítást ad, erre vonatkozóan köteles a Vállalkozó írásban felhívni a figyelmét. Amennyiben a Megrendelő az utasítását fenntartja, úgy a Vállalkozó a munkát a Megrendelő kockázatára végzi el, vagy választása szerint elállhat a szerződéstől. A figyelmeztetés elmulasztásából eredő kárért a Vállalkozó a felelős.
  6. Vállalkozó köteles a Megrendelőt minden olyan körülményről haladéktalanul értesíteni, amely a saját vagy az alvállalkozói teljesítések vonatkozásában a minőséget, a határidők betartását gátolja, illetve veszélyezteti. Az értesítésnek tartalmaznia kell a késedelem okát és annak várható időtartamát.
  7. A Vállalkozó mindenkor köteles a munkaterületet tisztán és biztonságos állapotban tartani. A munkája befejezésével a Vállalkozó köteles azonnal visszaszállítani a munkaterületről valamennyi berendezését, ideiglenes építményét és a fel nem használt többlet anyagait.

Az építési törmelék és hulladék kezelésével (minősítése, szállítása és tárolása) kapcsolatban a Vállalkozó köteles betartani az építési és bontási hulladékok kezelésének részletes szabályairól szóló 45/2004. (VII. 26.) BM-KvVM rendeletben és az illetékes Balatonboglári Önkormányzat vonatkozó rendeletében foglaltakat.

* 1. Vállalkozó a vállalkozás tárgyát a Megrendelő által rendelkezésre bocsátott ajánlattételi felhívásnak, az abban meghatározott szabványoknak és jogszabályoknak, műszaki előírásoknak, valamint az illetékes hatóságok követelményeinek megfelelően, I. osztályú minőségben valósítja meg. Ha a Vállalkozó eltérést vagy összeegyeztethetetlenséget fedez fel a jelen szerződés és bármely törvény, jogszabály, szabályzat, rendelkezés vagy előírás között, köteles azt haladéktalanul írásban jelezni a Megrendelőnek, aki a megfelelő, szükséges intézkedéseket megteszi.
  2. Vállalkozó az általa biztosított anyagok, szerkezetek és elemek/berendezések, illetve az elvégzett munka minőségét az átadások alkalmával bizonylatokkal igazolja. Ennek keretében a Megrendelő részére átadásra kerülnek különösen az alábbi iratok:
* felhasznált anyagok és beépített elemek/berendezések minőségét tanúsító műbizonylatai,
* garancialevelek, illetve jótállási jegyek,
* minőségvizsgálati, illetve minőségtanúsító jegyzőkönyvek és bizonylatok,
* céges Vállalkozói nyilatkozatok,
* felelős műszaki vezetői nyilatkozatok,
* építési naplópéldány és az építési napló összes melléklete,
* egyéb bizonylatok.
  1. A Vállalkozó a kivitelezés teljes időtartama alatt köteles elektronikus építési naplót vezetni. Vita esetén az építési napló bejegyzései, valamint a megrendelő műszaki ellenőrének véleménye az irányadók. Amennyiben a Vállalkozó nem ért egyet a Megrendelő műszaki ellenőrének véleményével, az észrevételeit az építési naplóba bejegyzi.

Amennyiben a Vállalkozó a jogszabályoknak megfelelő építési napló vezetési kötelezettségét elmulasztja, Megrendelő jogosult a munka végzését a kötelezettség teljesítéséig felfüggeszteni.

* 1. Vállalkozó a teljesítésbe bevont alvállalkozó(k) magatartásáért úgy felel, mintha maga járt volna el. (*adott esetben, amennyiben alvállalkozó kerül bevonásra*)
  2. A műszaki átadás-átvételi eljáráshoz szükséges felelős műszaki vezetői nyilatkozat beszerzése a Vállalkozó feladata. A Vállalkozó, illetve megbízottja köteles jelen lenni a kivitelezéssel kapcsolatos hatósági ellenőrzésnél, műszaki átvételnél, eleget tenni az engedélyező (jóváhagyó) szervek utasításának, ideértve például az esetleges kijavítási, átalakítási munkákat is. A Vállalkozó ilyen jellegű hibás tevékenységéből eredő károkat (költségeket) maga viseli. A kivitelezéssel kapcsolatos hatósági intézkedésből, bírságból eredő következmények a Vállalkozót terhelik. A felelős műszaki vezető feladatkörére egyebekben az építőipari Vállalkozási tevékenységről szóló 191/2009. (IX. 15.) Kormányrendelet, különösen annak 13-14. §-ai irányadók.
  3. A Vállalkozó munkavégzés ideje alatt köteles gondoskodni a vagyonvédelemről és arról, hogy a környezet legkisebb zavarásával végezze a munkát.
  4. Az ideiglenes energiaellátást (víz, villany, gáz) Megrendelő saját költségére biztosítja.
  5. A kivitelezéssel kapcsolatos balesetvédelmi és egyéb előírások megszegéséből származó következmények a Vállalkozót terhelik. A tervekben foglalt feltételektől történő eltéréssel kapcsolatos következmények és bírságok, abban az esetben, ha a Vállalkozó részéről elkövetett hibákból fakadnak, a Vállalkozót terhelik. Vita esetén az építési naplóban rögzítettek az irányadók.

Az építési napló nem vagy nem megfelelő vezetéséből fakadó jogkövetkezmények a Vállalkozót terhelik. Vállalkozó a Megrendelő utasítására kizárólag abban az esetben hivatkozhat, ha az utasítást az építési naplóba bejegyezték, vagy ha a Megrendelő utasítása írásban igazolható.

* 1. Vállalkozó a szerződéskötés időpontjáig, és a teljesítés időtartama alatt köteles a szerződés tárgyára vonatkozó felelősségbiztosítási kötvényt (4. számú melléklet) Megrendelő részére bemutatni, és annak egyszerű másolatát átadni.
  2. Vállalkozó a műszaki átadás – átvételi eljárás időpontja előtt 5 (öt) nappal köteles a Megrendelőnek készre jelentést küldeni.
  3. Vállalkozó tudomásul veszi, hogy nem jogosult korlátozni vagy megtiltani nevének, székhelyének, továbbá olyan adatnak a nyilvánosságra hozatalát, amely beszerzési eljárás során bírálati szempont alapján értékelésre került, amelyet a Megrendelő az ajánlat elbírálása során döntése meghozatalával összefüggésben figyelembe vett, valamint amely a közérdekű adatok nyilvánosságára és a közérdekből nyilvános adatra vonatkozó törvényben meghatározott adatszolgáltatási és tájékoztatási kötelezettség alá esik.

**6. Értesítések, kapcsolattartó személyek**

* 1. A Szerződő Felek megállapodnak abban, hogy a jelen szerződés eredményes teljesítése érdekében együttműködnek.
  2. A jelen szerződéssel kapcsolatban a Szerződő Felek között folytatott összes levelezésnek, illetőleg a bármelyik Szerződő Fél által küldött értesítésnek írásban kell történnie és abban az esetben tekintendő teljesítettnek, ha az alábbi módszerek bármelyikével kézbesítik, és a címzett azt átvette.
* Személyes kézbesítés átvételi elismervény ellenében a Felek kijelölt képviselője számára;
* Ajánlott levél;
* Telefax.
* E-mail
  1. A Szerződő Felek intézkedésre jogosult helyszíni megbízottja:

A Megrendelő részéről:

Dr. Tupcsia Éva hivatalvezető

Telefon, fax:: +36 30 332 8753, +36 1 261 1798, +36 1 260 7298

E-mail: [hivatalvezeto@polonia.hu](mailto:hivatalvezeto@polonia.hu)

A Vállalkozó részéről:

„…”

Telefon: „…”

Fax: „…”

E-mail: „…”

* 1. A Megrendelő nevében eljáró műszaki ellenőr:

Név: Devescovi György

Telefon: +36 30 474 5750

E-mail címe: [gyorgy.devescovi@diadev.hu](mailto:gyorgy.devescovi@diadev.hu)

A Vállalkozó műszaki vezetői:

Telefon: „…”

E-mail: „…”

Telefon: „…”

E-mail: „…”

* 1. Szerződő Felek vállalják, hogy a kapcsolattartók személyében bekövetkező esetleges változásról írásban tájékoztatják egymást.
  2. A Szerződő Felek helyszíni megbízottjai jogosultak és kötelesek megtenni minden műszaki intézkedést, nyilatkozatot, amely a szerződés teljesítéséhez szükséges, a jelen szerződésben, valamint annak mellékleteiben foglaltakkal nem ellentétes, és nem minősül a szerződés módosításának vagy kiegészítésének.
  3. A kijelölt személyek egymás között valamennyi közlést, intézkedést és döntést írásban rögzítenek.

1. **Szavatosság, garancia**
   1. Vállalkozó garantálja a megvalósított építmény(ek), a szerződés szerint beépített anyagok, szerkezetek, alkatrészek és berendezések minőségét, valamint az elvégzett munkák szakmai és minőségi megfelelőségét, a teljesítést követő időszakra.
   2. A jótállási/garanciális időszak a sikeres műszaki átadás-átvételtől számítottan indul. A Vállalkozó munkájára a hatályos jogszabályok alapján, azoknak megfelelően vállal jótállást/szavatosságot. Ezek alól kivételek azok a berendezések, amelyekre a gyártói garancia ideje kisebb, mint az építési tevékenységre meghatározott garanciális idő, mely általánosan három év.

A jótállási/garanciális időszak alatt a Vállalkozó a Megrendelői igényről szóló értesítés kézhezvételét követő legfeljebb 3 naptári napon belül megkezdi a jelzett hiba kijavítását, és azt a lehető legrövidebb időn belül befejezi.

Amennyiben a Vállalkozó a szavatossági vagy jótállási/garanciális kötelezettsége teljesítését elmulasztaná, Megrendelő jogosult a szükséges javításokat harmadik féllel a Vállalkozó terhére elvégeztetni, anélkül, hogy a Vállalkozóval szemben fennálló bármely joga ezzel csorbát szenvedne.

* 1. Megrendelő a szavatossági jogait a teljesítés időpontjától a kötelező alkalmassági idő lejártáig érvényesítheti.
  2. Vállalkozó nem felelős a mulasztásokért, ha a mulasztás oka vis maior eredménye. A Vállalkozó csak abban az esetben hivatkozhat vis maiorra, ha értesítette a Megrendelőt a vis maior eseményről, annak okairól és várható időtartamáról. A szerződésben meghatározott, a vis maior eseménnyel érintett határidőket a vis maior időtartamával a Szerződő Felek külön megállapodása alapján módosítani kell.

1. **Minőségvizsgálat, minőségellenőrzés**
   1. A Vállalkozó teljes mértékben felelős azért, hogy a szerződésben foglalt munka a szerződés dokumentumainak mennyiségileg és minőségileg megfeleljen.
   2. Vállalkozó lehetővé teszi a Megrendelőnek - törvényileg szabályozott keretek között - saját területén és alvállalkozói körében a munkavégzés folyamán a minőségvédelmi és megbízhatósági, az előírt tárgyi, személyi követelmények ellenőrzését.
   3. A Vállalkozó az anyagokat úgy köteles rendelkezésre bocsátani (dokumentálni), hogy azok minősége utólag ellenőrizhető legyen.

A felhasznált anyagok és az elvégzett munka minőségével kapcsolatos vita esetén – amennyiben a vitát a Szerződő Felek megegyezéssel rendezni nem tudják - igazságügyi műszaki szakértő vagy a szakértői intézet állásfoglalása az irányadó. A szakértői díjat az a Szerződő Fél előlegezi meg, akinek a szakértő igénybevétele érdekében áll, és az viseli, akinek a hibájából a szakértő igénybevételére sor került.

* 1. A takarásra, beépítésre kerülő anyagok, szerkezetek, berendezések, munkák ellenőrzése érdekében, vagy hatósági munkák megkezdése előtt Vállalkozó köteles az ellenőrzések és vizsgálatok várható időpontját 5 (öt) munkanappal korábban az építési naplóba bejegyezni, és a Megrendelőt, valamint a műszaki ellenőrt egyidejűleg a 6.2. pont szerinti módok valamelyikén, írásban értesíteni.
  2. Nem mentesül a Vállalkozó a felelősség alól, ha a Megrendelő az ellenőrzést elmulasztotta vagy nem megfelelően végezte el.

1. **A szerződés módosítása**
   1. Jelen szerződés módosítása csak szerződésmódosító közös nyilatkozatban, mindkét Szerződő Fél által történő cégszerű aláírással érvényes.
2. **Alvállalkozói szerződés(ek)**
   1. A Vállalkozó a teljesítés következő részei (munkálatai) tekintetében jogosult alvállalkozót igénybe venni: „…”/ A Vállalkozó a jelen szállítási szerződés teljesítése során nem jogosult alvállalkozó közreműködését igénybe venni. (az ajánlat szerint kitöltendő)
3. **Kötbérek, kártérítések**
   1. Vállalkozó a 11.6 pontban meghatározott mértékű kötbér fizetésére és az azt meghaladó kár megtérítésére, illetve térítésmentes kijavításra köteles abban az esetben, ha olyan okból, amelyért felelős, nem vagy nem szerződésszerűen teljesít.
   2. Késedelem esetén a Vállalkozó a Megrendelő részére késedelmi kötbért köteles fizetni. A késedelmi kötbér érvényesítésére a Megrendelő akkor jogosult, ha a műszaki átadás-átvétel olyan okból, amelyért a Vállalkozó felelős, 2020. április 30. napjáig nem fejeződik be.
   3. Hibás teljesítés esetén a Vállalkozó a Megrendelő részére hibás teljesítési kötbért köteles fizetni. A hibás teljesítési kötbér érvényesítésére a Megrendelő akkor jogosult, ha a hiba a Vállalkozónak felróható okra vezethető vissza.
   4. Meghiúsulás esetén a Vállalkozó a Megrendelő részére meghiúsulási kötbért köteles fizetni. A meghiúsulási kötbér érvényesítésére a Megrendelő akkor jogosult, ha a hiba a Vállalkozónak felróható okra vezethető vissza.
   5. A kötbér számításának alapja a nettó vállalkozói díj.
   6. A kötbér mértéke:

* késedelem esetén: minden megkezdett naptári nap után napi 0,5 % kötbér jár. Ha a késedelmi kötbér kumulált összege eléri a nettó vállalkozási díj 20 %-át, akkor az Megrendelő a szerződést az ajánlattevő(k)nek (Vállalkozónak) felróható okból meghiúsultnak minősítheti. Ebben az esetben Megrendelő a vállalkozási díj nettó 20 %-nak megfelelő összegű, illetőleg a szerződés teljesítése alatt bekövetkezett meghiúsulás esetén a szerződésből fennmaradó rész 20 %-ának megfelelő összegű meghiúsulási kötbérre jogosult.
* hibás teljesítés esetén: mértéke a hibás teljesítés első 20 napjáig naponta 0,5 %, a 21. napjától pedig napi 1%, a hiba elhárításáig. A hibás teljesítési kötbér kumulált összegének felső határa a nettó vállalkozási díj 20 %-a. Ha a hibás teljesítési kötbér kumulált összege eléri az előbbi mértéket, akkor a Megrendelő a szerződést a Vállalkozónak felróható okból meghiúsultnak minősítheti. Ebben az esetben a Megrendelő a vállalkozási díj nettó 20 %-nak megfelelő összegű, illetőleg a szerződés teljesítése alatt bekövetkezett meghiúsulás esetén a szerződésből fennmaradó rész 20 %-ának megfelelő összegű meghiúsulási kötbérre jogosult.
* meghiúsulás esetén: nettó vállalkozási díj 20 %-a.
  1. Megrendelő a kötbérre akkor is jogosult, ha kára nem merült fel. Megrendelő a kötbérrel nem fedezett kárai megtérítésére, és a szerződésszegésből eredő egyéb jogai érvényesítésére is jogosult.

1. **Hatályosság, illetékesség, vonatkozó jogszabályok**
   1. Jelen szerződés az aláírása napján lép hatályba.
   2. Jelen szerződésben nem szabályozott kérdésekben a Polgári Törvénykönyv vonatkozó rendelkezéseit kell alkalmazni.
   3. Szerződő Felek a jelen szerződésből eredő vitáikat békés úton rendezik, az esetleges jogviták elbírálására értékhatártól függően alávetik magukat a hatáskörrel rendelkező illetékes bíróság, illetőleg törvényszék eljárásának.

Alulírott Szerződő Felek a jelen Vállalkozási Szerződést elolvastuk, tartalmát együttesen értelmeztük, s azt, mint akaratunkkal mindenben megegyező jognyilatkozatot, helybenhagyó hatállyal írtuk alá.

Budapest, 2019. október havának „…”. napján

……………………………………………… ……………………………………

Megrendelő Vállalkozó

Ellenjegyzem:

Gazdasági vezető

1. A kipontozott részeket szíveskedjenek olvasható nyomtatott betűkkel kitölteni! [↑](#footnote-ref-1)
2. Az ajánlati lap III. pontjában (Összesített nettó ajánlati ár) a jelen ajánlattételi felhívás mellékletében megtalálható és az ajánlattal együtt benyújtandó, árajánlatra vonatkozó főösszesítő CD21 cellájában (ÁFA vetítési alap) feltüntetett összesített nettó árat kell beírni. [↑](#footnote-ref-2)
3. Kérjük, a megfelelőt aláhúzással jelöljék, b) pont választása esetén kérjük, hogy az alvállalkozók által elvégzendő munkálatokat sorolják fel! [↑](#footnote-ref-3)